recursal/SuperWikiNEXT-32B huggingface dataset:
Ο **Χρήστος Βοσκόπουλος** είναι Έλληνας πολιτικός και εκλεγμένος Δήμαρχος Καισαριανής στις αυτοδιοικητικές εκλογές του 2019. Ανέλαβε καθήκοντα στις 1 Σεπτεμβρίου 2019 αντικαθιστώντας τον προηγούμενο δήμαρχο Ηλία Σταμέλο.

Βιογραφία
---------

Γεννήθηκε το 1962 στην Καισαριανή. Σπούδασε αρχιτέκτονας μηχανικός στο Εθνικό Μετσόβιο Πολυτεχνείο ενώ συμμετείχε στα πολιτικά δρώμενα στον χώρο της αριστεράς στο μαθητικό και φοιτητικό κίνημα. Έβαλε υποψηφιότητα ως δήμαρχος Καισαριανής για πρώτη φορά στις αυτοδιοικητικές εκλογές του 2010, ως ανεξάρτητος, με την παράταξη «Καισαριανή Τώρα Ανάπτυξη Προοπτική» και κατετάγη πέμπτος με ποσοστό 7,17% και μία έδρα. Στις αυτοδιοικητικές εκλογές του 2014 έβαλε εκ νέου υποψηφιότητα με την προαναφερόμενη παράταξη και κατετάγη τέταρτος με ποσοστό 13,63% και δύο έδρες.. Την πρώτη Κυριακή των αυτοδιοικητικών εκλογών του 2019 (26 Μαΐου) κατέλαβε τη δεύτερη θέση με ποσοστό 28,62% και 8 έδρες. Τη δεύτερη Κυριακή (2 Ιουνίου) με αντίπαλο τον Ηλία Σταμέλο εξελέγη δήμαρχος με ποσοστό 52,83%.

Πολιτικό πρόγραμμα
------------------

Σε συνέντευξη του στο δημοτικό ραδιόφωνο Ηρακλείου Αττικής έθεσε ως βασική του προτεραιότητα την επίλυση των προβλημάτων της καθαριότητας και του κυκλοφοριακού τονίζοντας ότι για την επίλυση του δεύτερου θα ενισχύσει τη Δημοτική συγκοινωνία και τους δημοτικούς χώρους στάθμευσης.

Παραπομπές
----------

1. ↑  «Περιφερειακές - Δημοτικές Εκλογές Νοέμβριος 2010». *ekloges-prev.singularlogic.eu*. Ανακτήθηκε στις 29 Ιουνίου 2019.
2. ↑  «Δημοτικές - Περιφερειακές Εκλογές Μαιος 2014». *ekloges-prev.singularlogic.eu*. Ανακτήθηκε στις 29 Ιουνίου 2019.
3. ↑  «Δήμος Καισαριανής | Δημοτικές εκλογές – Μάιος 2019». *ekloges.ypes.gr*. Ανακτήθηκε στις 29 Ιουνίου 2019.
4. ↑  Μαντζουράνης, Χρήστος (24 Απριλίου 2019). «Χρήστος Βοσκόπουλος: «Είμαστε οι μόνοι με προτάσεις και σχέδιο για την Καισαριάνη»». *Επικοινωνία 94 FM*. Ανακτήθηκε στις 29 Ιουνίου 2019.
Συντεταγμένες: 40°45′6″N 22°46′9″E﻿ / ﻿40.75167°N 22.76917°E﻿ / 40.75167; 22.76917

Η **Νέα Μεσημβρία** είναι κωμόπολη που βρίσκεται βορειοδυτικά της Θεσσαλονίκης και υπάγεται στον Δήμο Χαλκηδόνος. Παλαιότερα ανήκε διοικητικά στον Δήμο Αγίου Αθανασίου Θεσσαλονίκης.

Ονομασία
--------

Το όνομά της το έλαβε από τη Μεσημβρία της Θράκης στα παράλια της Μαύρης Θάλασσας (σήμερα Νέσεμπαρ, Βουλγαρία). Οι εναπομείναντες Μεσημβρινοί έφυγαν από την Ανατολική Ρωμυλία λόγω σκληρών διωγμών και καταστροφών από τους Βουλγάρους και εγκαταστάθηκαν στη Μακεδονία όπου δημιούργησαν τη Νέα Μεσημβρία.

Πληροφορίες
-----------

Χωροταξικά η Νέα Μεσημβρία βρίσκεται στη δυτική πλευρά της Θεσσαλονίκης από την οποία απέχει 18 χιλιόμετρα. Είναι κτισμένη πάνω σε λοφίσκους με την νότια πλευρά της να είναι ομαλή. Η συνολική έκταση της είναι 32.066m², έχει υψόμετρο 150μ και πληθυσμό 2.303 κατοίκων (2021). Βόρεια συνορεύει με το Ξηροχώρι, νότια με την Αγχίαλο, ανατολικά με τον Πεντάλοφο και δυτικά με τον Βαθύλακκο. Οι κύριες ασχολίες των κατοίκων είναι η καλλιέργεια δημητριακών, η κτηνοτροφία και η αμπελουργία.

Με το νόμο Καποδίστρια (Ν. 2539/1997) το 1998 η Νέα Μεσημβρία μαζί με άλλα 5 χωριά (Άγιος Αθανάσιος, Αγχίαλος, Βαθύλακκος, Γέφυρα και Ξηροχώρι) και σύμφωνα με ΦΕΚ 244 Α/4-12-1997 καταργήθηκε η κοινότητα Νέας Μεσημβρίας και εντάχθηκε στον Δήμο Αγίου Αθανασίου με έδρα τον Άγιο Αθανάσιο. Στο πλαίσιο του Προγράμματος «Καλλικράτης» (ΦΕΚ 87 Α/7-6-2010) για τη νέα αποκεντρωμένη διοίκηση, ανήκει στην περιφέρεια Κεντρικής Μακεδονίας και στον νέο Δήμο Χαλκηδόνας με έδρα τα Κουφάλια και ιστορική έδρα την Γέφυρα.

Στην περιοχή βρίσκεται το προπονητικό κέντρο της ποδοσφαιρικής ομάδας του ΠΑΟΚ.

Εξωτερικοί σύνδεσμοι
--------------------

* «Καραβία - Νέα Μεσημβρία». *Πανδέκτης. Μετονομασίες των οικισμών της Ελλάδας*. Εθνικό Ίδρυμα Ερευνών - Ινστιτούτο Νεοελληνικών Ερευνών. Ανάκτηση 2018-07-22.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Χαλκηδόνος |
| --- |
|  |
| Δημοτική Ενότητα Αγίου Αθανασίου | 
* Άγιος Αθανάσιος
* Αγχίαλος
* Βαθύλακκος
* Γέφυρα
* Μπαλαίικα
* Νέα Μεσημβρία
* Ξηροχώριον
 |
|  |
| Δημοτική Ενότητα Κουφαλίων | 
* Ακροπόταμος
* Εργατικές Κατοικίες
* Καστανάς
* Κουφάλια
* Πρόχωμα
 |
|  |
| Δημοτική Ενότητα Χαλκηδόνος | 
* Άδενδρον
* Βαλτοχώρι
* Ελεούσα
* Λουδίας
* Μικρό Μοναστήριο
* Παρθένι
* Χαλκηδών
 |
|  |
| 
* Έδρα: Κουφάλια - Ιστορική έδρα: Γέφυρα
 |

 |
Ο **Κόσμος 2470** (ρωσικά: *Космос 2470*‎‎
 also known as **Geo-IK-2 No.11**, ήταν ρωσικός δορυφόρος γεωδαισίας ο οποίος εκτοξεύτηκε το 2011. Ο πρώτος της σειράς Geo-IK-2, θα χρησιμοποιούταν για την δημιουργία τρισδιάστατου χάρτη της γήινης επιφάνειας και για την παρακολούθηση των τεκτονικών πλακών. Κατασκευάστηκε στο ISS Reshetnev και είχε μάζα 1.400 kg. Προορίζονταν να λειτουργεί σε κυκλική τροχιά σε ύψος περίπου 1000 χλμ. από την επιφάνεια της Γης, όμως τέθηκε σε χαμηλότερη τροχιά από την προβλεπόμενη, με συνέπεια η όλη αποστολή να αποτύχει.

Αποστολή
--------

Εκτοξεύτηκε με πύραυλο Rokot με ανώτερο στάδιο Briz-KM από το κοσμοδρόμιο του Πλεσέτσκ την 1η Φεβρουαρίου 2011 (14:00 UTC). Ο Rokot λειτούργησε όπως προβλέπονταν, την δεύτερη φορά που έπρεπε να πυροδοτηθεί το Briz-KM προκειμένου να θέσει τον δορυφόρο στην τροχιά, το σύστημα απέτυχε, αφήνοντας έτσι τον δορυφόρο σε ενδιάμεση τροχιά. Το κέντρο ελέγχου δεν μπόρεσε να έρθει σε επαφή με τον δορυφόρο μετά την εκτόξευση και η επικοινωνία επετεύχθη τελικά την επομένη. Τελικά τέθηκε σε χαμηλή περιγήινη τροχιά με περίγειο 368,8 χλμ. και απόγειο 1021,1 χλμ. με τροχιακή κλίση 99,4 μοιρών.

Στις 24 Φεβρουαρίου 2011 ο υφυπουργός Άμυνας, Βλαντίμιρ Ποπόφκιν, ανακοίνωσε ότι ο Κόσμος 2470 δεν θα μπορούσε να πραγματοποιήσει την αποστολή του και ότι δεν θα χρησιμοποιούνταν από τις Ρωσικές Ένοπλες Δυνάμεις. Προσέθεσε πως ενδεχομένως θα μπορούσε να αξιοποιηθεί για την δοκιμή διαφόρων συστημάτων ελέγχου. Την 1η Μαρτίου παρουσίασαν βλάβη και τα συστήματα προσανατολισμού, με συνέπεια ο δορυφόρος να στραφεί με τέτοιο τρόπο που να μην είναι δυνατό για τα ηλιακά πάνελ του να παράγουν ηλεκτρισμό.

Αναμένονταν να μπει στην ατμόσφαιρα στις 15 Ιουλίου 2013.

Δείτε επίσης
------------

* Διαστημικές αποστολές το 2011

Παραπομπές
----------

1. ↑  «New geodetic satellite failed to reach working orbit». Russianforces.org. 1 Φεβρουαρίου 2011. Ανακτήθηκε στις 6 Μαρτίου 2011.
2. 1 2  «Russia lost GEO-IK-2 satellite». AvioNews. 3 Φεβρουαρίου 2011. Ανακτήθηκε στις 5 Φεβρουαρίου 2011.
3. ↑  Krebs, Gunter. «Geo-IK-2 (Musson-2, 14F31)». *Gunter's Space Page*. Ανακτήθηκε στις 5 Φεβρουαρίου 2011.
4. ↑  *Washington Times*, "Report: Russia Loses Control Of Satellite", 2 February 2011, p. 7.
5. ↑  Zak, Anatoly. «Geo-IK-2 (Musson-2; 14F31) satellite». *RussianSpaceWeb*. Ανακτήθηκε στις 5 Φεβρουαρίου 2011.
6. ↑  «Russian Military Abandons Defense Satellite After Failed Launch». RIA Novosti. 24 Φεβρουαρίου 2011. Αρχειοθετήθηκε από το πρωτότυπο στις 6 Μαρτίου 2011. Ανακτήθηκε στις 6 Μαρτίου 2011.
7. ↑  «Aerospace - GEO IK». Αρχειοθετήθηκε από το πρωτότυπο στις 30 Οκτωβρίου 2013. Ανακτήθηκε στις 12 Νοεμβρίου 2015.

  


|  |  |
| --- | --- |
| 

|  |
| --- |
| * Πύλη:Διάστημα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Kosmos 2470 (έκδοση 634314510) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Ερρίκος Α΄** ο *Ήπιος* (*Heinrich I*, 1355 - 14 Οκτωβρίου 1416) από τον Οίκο των Γουέλφων ήταν πρίγκιπας του Βολφενμπύτελ (1400-1409) μαζί με τον αδελφό του Βερνάρδο Α΄. Επίσης ήταν πρίγκιπας του Λύνεμπουργκ πρώτα μαζί με τον αδελφό του Βερνάρδο Α΄ (1388-1409) και έπειτα μόνος του (1409-1416). Τα πριγκιπάτα ήταν μέρη του δουκάτου του Μπράουνσβαϊγκ-Λύνεμπουργκ.

Βιογραφία
---------

Ήταν γιος του Μάγκνου Β΄ πρίγκιπα του Βολφενμπύτελ και της Αικατερίνης, κόρης του Βερνάρδου Γ΄ πρίγκιπα του Άνχαλτ-Μπέρνμπουργκ. Στις εκλογές για το Γερμανό βασιλιά του 1400 ο αδελφός του Φρειδερίκος Α΄ δολοφονήθηκε, από τον Ερρίκο Ζ΄ κόμη του Βάλντεκ και δύο συνεργούς του, επειδή ήταν υποψήφιος. Ο Ερρίκος Α΄ έλαβε μέρος στην τιμωρία των ενόχων από τους αδελφούς του. Μάλιστα λεηλάτησε το Άισφελντ, που ανήκε στον αρχιεπίσκοπο του Μάιντς, επειδή ο αρχιεπίσκοπος ήταν ύποπτος για το σχεδιασμό της δολοφονίας.

Το 1404 απήχθη από τον Βερνάρδο ΣΤ΄ κόμη του Λίππε και αφού πλήρωσε λύτρα, ελευθερώθηκε. Αργότερα με τη βοήθεια του Ρούπερτ των Βίττελσμπαχ βασιλιά της Γερμανίας, τον εκδικήθηκε. Το 1404 απεβίωσε ο Γκέρχαρντ Β΄ δούκας του Σλέσβιχ, σύζυγος της αδελφής του Αικατερίνης-Ελισάβετ και η Μαργαρίτα Α΄ βασίλισσα της Δανίας θέλησε να καταλάβει το δουκάτο, αλλά ο Ερρίκος Α΄ μαζί με τον δούκα του Χόλσταϊν, αμύνθηκε με επιτυχία για το Σλέσβιχ.

Οικογένεια
----------

Νυμφεύτηκε πρώτα το 1388 τη Σοφία, κόρη του Βάρτισλαβ ΣΤ΄ δούκα της Πομερανίας-Βόλγκαστ και είχε τέκνα:

* Γουλιέλμος Γ΄ π. 1424-1495 *ο νικηφόρος* πρίγκιπας του Βολφενμπύτελ.
* Αικατερίνη 1395-1442, παντρεύτηκε τον Φρειδερίκο Α΄ των Βέττιν, εκλέκτορα της Σαξονίας.

Το 1406 απεβίωσε η Σοφία και ο Ερρίκος έκανε το 1409 το 2ο γάμο του με τη Μαργαρίτα, κόρη του Χέρμαν Β΄ μαρκήσιου (landgrave) της Έσσης και είχε τέκνο:

* Ερρίκος Β΄ π. 1411-1473 ο *ειρηνικός*, πρίγκιπας του Βολφενμπύτελ.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 67305497
* GND: 120754975

 |

 |
Η **Ομοσπονδία Χόκεϊ Ινδίας** (χίντι: हॉकी इंडिया, αγγλικά: Hockey India, HI) είναι το επίσημο όργανο διοίκησης του χόκεϊ επί χόρτου στην Ινδία. Διοργανώνει εθνικά πρωταθλήματα ανδρών και γυναικών. Συντονίζει επίσης τις δραστηριότητες των εθνικών ομάδων ανδρών, γυναικών και νέων της χώρας.

Ιστορία
-------

Συστάθηκε το 2009, έπειτα από την αποβολή της Ινδικής Ομοσπονδίας Χόκεϊ από την Ινδική Ολυμπιακή Ομοσπονδία το 2008.

Παραπομπές
----------

1. ↑  Indian hockey body is suspended, BBC

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Hockey India  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Σαούλ Καλάντρα** (ισπανικά: *Saúl Calandra*, Λα Πλάτα, 22 Οκτωβρίου 1904 - Χενεράλ Πίντο, 13 Μαΐου 1973) ήταν Αργεντινός διεθνής ποδοσφαιριστής, ο οποίος αγωνιζόταν ως μέσος.

Βιογραφία
---------

### Συλλογικό επίπεδο

Ο Σαούλ Καλάντρα υπήρξε παίκτης της Εστουδιάντες κατά τη διάρκεια της δεκαετίας του 1920.

### Εθνικό επίπεδο

Ο Σαούλ Καλάντρα υπήρξε μέλος της Εθνικής Αργεντινής κατά τη διάρκεια της περιόδου μεταξύ 1927 και 1928.

Πραγματοποίησε την πρώτη διεθνή συμμετοχή του με την εθνική ομάδα της χώρας του στις 30 Αυγούστου 1927, κατά τη διάρκεια φιλικής αναμέτρησης με αντίπαλο την Ουρουγουάη, η οποία έληξε με την ήττα της Αργεντινής με τελικό αποτέλεσμα 0-1.

Στις 1 Απριλίου 1928, αγωνίστηκε σε φιλική αναμέτρηση με αντίπαλο την Πορτογαλία, η οποία έληξε με τελικό ισόπαλο αποτέλεσμα 0-0.

Υπήρξε μέλος της ολυμπιακής ομάδας της Αργεντινής η οποία κατέκτησε το αργυρό μετάλλιο στους Ολυμπιακούς Αγώνες του 1928, διοργάνωση στην οποία ο ίδιος πραγματοποίησε μία συμμετοχή, πιο συγκεκριμένα κατά τη διάρκεια αναμέτρησης στο πλαίσιο του πρώτου γύρου με αντίπαλο τις Ηνωμένες Πολιτείες, η οποία έληξε με την επικράτηση της εθνικής ομάδας της χώρας του με τελικό αποτέλεσμα 11-2.

Διακρίσεις
----------

### Εθνικό επίπεδο

 Αργεντινή
* **Ολυμπιακοί Αγώνες** :
	+ Αργυρό Μετάλλιο: 1928.

Παραπομπές
----------

1. ↑  (Γαλλικά) «Προφίλ του Σαούλ Καλάντρα». *leballonrond.fr*. Ανακτήθηκε στις 24 Δεκεμβρίου 2023.
2. 1 2 3 4 5  (Γαλλικά) «Προφίλ του Σαούλ Καλάντρα». *mondefootball.fr*. Ανακτήθηκε στις 24 Δεκεμβρίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Αργεντινή
 |

 |
**BMW R25/3**
Η **BMW R25/3** είναι μια κλασική μοτοσυκλέτα που παρήχθη από τον Γερμανό κατασκευαστή BMW. Κυκλοφόρησε το 1953, αντιπροσωπεύει την τρίτη και τελευταία παραλαγή της σειράς R25, η οποία ξεκίνησε το 1950 με την R25, ακολουθούμενη από την R25/2 το 1951.

Αυτό το μοντέλο ήταν μια μονοκύλινδρη, τετράχρονη μοτοσυκλέτα, γνωστή για την αξιοπιστία και τη στιβαρή κατασκευή της. Διέθετε κινητήρα 247 cc, ο οποίος απέδιδε περίπου 13 ίππους στις 5.800 στρ/λεπτό, επιτρέποντας τελική ταχύτητα 119km/h. Η R25/3 ξεχώριζε για το τηλεσκοπικό μπροστινό πιρούνι της, το οποίο ήταν σημαντική βελτίωση σε σχέση με την ανάρτηση τύπου εμβόλου που χρησιμοποιήθηκε στους προκατόχους της.

Ο σχεδιασμός και η μηχανική της ήταν χαρακτηριστικές των μεταπολεμικών γερμανικών μοτοσυκλετών, εστιάζοντας στην πρακτικότητα και την ανθεκτικότητα. Η R25/3 περιελάμβανε επίσης χαρακτηριστικά όπως ηλεκτρικό σύστημα 6 volt και ξηρό μονόδισκο συμπλέκτη.

Η παραγωγή της R25/3 συνεχίστηκε μέχρι το 1956 και αντικαταστάθηκε από την ισχυρότερη R26. Κατά τη διάρκεια της παραγωγής της, η R25/3 ήταν δημοφιλής μεταξύ των επιβατών και των τουριστών, και παραμένει ένα περιζήτητο μοντέλο για συλλέκτες κλασικών μοτοσυκλετών.

Παραπομπές
----------

1. 1 2  «BMW Classic - Recherche-Client». *bmw-grouparchiv.de*. Αρχειοθετήθηκε από το πρωτότυπο στις 10 Νοεμβρίου 2023. Ανακτήθηκε στις 10 Νοεμβρίου 2023.
2. ↑  «Noesis | Μοτοσικλέτα BMW R-25». *archive.noesis.edu.gr*. Ανακτήθηκε στις 10 Νοεμβρίου 2023.
3. ↑  Siemer, Fred (11 Ιανουαρίου 2013). «Im Vergleich: BMW R 26 und Simson AWO 425 S: Gleichteile - BMW R 26 und Simson AWO 425 S». *MOTORRAD* (στα Γερμανικά). Ανακτήθηκε στις 10 Νοεμβρίου 2023.
Ο **Γκέιτεν Τζον Ματαράτσο** (*Gaten John Matarazzo III*, 8 Σεπτεμβρίου 2002) είναι Αμερικανός ηθοποιός και έγινε γνωστός από την σειρά Stranger Things του Netflix. Ξεκίνησε την καριέρα του στη σκηνή του Μπρόντγουεϊ ως Μπέντζαμιν στο έργο Πρισίλα, Βασίλισσα της ερήμου. Επίσης έπαιξε τον ρόλο του Γκαβρός στο Οι Άθλιοι. Σήμερα υποδύεται τον ρόλο του Ντάστιν Χέντερσον στην δραματική σειρά επιστημονικής φαντασίας Stranger Things του Netflix.

Προσωπική ζωή
-------------

Ο Γκέιτεν Ματαράτσο έχει μια μεγαλύτερη αδελφή και έναν μικρότερο αδελφό. Ο Γκέιτεν έχει κλειδοκρανιακή δυσπλασία, ένα χαρακτηριστικό που μοιράζεται με το χαρακτήρα που υποδύεται στο Stranger Things. Χρησιμοποιεί τις οδοντοστοιχίες ως αποτέλεσμα της κατάστασής του και χρησιμοποιεί τη θέση της διασημότητας για να αυξήσει την ευαισθητοποίησή για την ασθένεια.

Φιλανθρωπία
-----------

Ο Ματαράτσο χρησιμοποιεί την πλατφόρμα του για να αυξήσει την ευαισθητοποίηση για την κλειδοκρανιακή δυσπλασία και να βοηθήσει στην συγκέντρωση χρημάτων για το CCD Smiles, μια οργάνωση που βοηθά στην κάλυψη των δαπανών για στοματικές χειρουργικές επεμβάσεις για όσους πάσχουν από την πάθηση. Ο Ματαράτσο ξεκίνησε επίσης μια σειρά απο μπλουζάκια, των οποίων τα έσοδα από τις πωλήσεις θα χορηγούνται στο CCD Smiles. Στα προφίλ του στα μέσα κοινωνικής δικτύωσης, ο Ματαράτσο πληροφορεί τους οπαδούς του για το πώς γίνεται η δωρεά χρημάτων στο CCD Smiles και ενημερώνει για τις διάφορες εκδηλώσεις στις οποίες θα συμμετάσχει. Πρόσφατα, η αδελφή του ξεκίνησε επίσης μια εκστρατεία στο Facebook για να συγκεντρώσει χρήματα για την οργάνωση.

Παραπομπές
----------

1. ↑  (Αγγλικά) *Internet Broadway Database*. 491509. Ανακτήθηκε στις 9  Οκτωβρίου 2017.
2. ↑  Ανακτήθηκε στις 4  Μαρτίου 2021.
3. ↑  *mymovies.it*. 217261. Ανακτήθηκε στις 4  Απριλίου 2022.
4. ↑  Ανακτήθηκε στις 21  Μαΐου 2019.
Η **Γερβέργη της Προβηγκίας** (γαλλικά: *Gerberge de Provence*, π. 1060 - 1115) Κόμισσα της Προβηγκίας (1094 - 1112) ήταν κόρη του Γοδεφρείδου Α΄ της Προβηγκίας και της Στεφανίας. Η Προβηγκία ήταν Μεσαιωνική κομητεία της νοτιοδυτικής Γαλλίας, αργότερα έγινε τμήμα του βασιλείου της Γαλλίας (1481). Είναι ασαφής η ακριβής ημερομηνία στην οποία η Γκέρμπεργκα ανέλαβε την κομητεία, σύμφωνα με τις πηγές έγινε κόμισσα την περίοδο 1093 - 1100. Η Γκέρμπεργκα και ο σύζυγος της Γκίλμπερτ Α΄ του Γκεβωντάν ήταν ενάρετοι ηγεμόνες.

Συμμετείχε στην Α΄ Σταυροφορία και δώρισε πολλά κειμήλια από τη Μέση Ανατολή σε εκκλησίες της Προβηγκίας. Μετά τον θάνατο του Γκίλμπερτ (1108) η Γκέρμπεργκα ανέλαβε μόνη της τη διοίκηση της Προβηγκίας και κυβέρνησε με σοφία. Η κόρη τους Ντους Α΄ της Προβηγκίας παντρεύτηκε τον Κόμη της Βαρκελώνης Ραϋμόνδο Βερεγγάριο τον Μέγα που κληρονόμησε την κομητεία της Προβηγκίας χάρη στα δικαιώματα της συζύγου του. Η κομητεία της Προβηγκίας πέρασε τον επόμενο αιώνα στους απογόνους της από τον Οίκο της Βαρκελώνης.

Παραπομπές
----------

1. ↑
2. ↑
3. ↑  The new Werner twentieth century edition of the Encyclopædia Britannica, Τόμος 19, σ.903
4. ↑
5. ↑  Cook, Theodore. Old Provence, σ. 205 (Interlink Books, 1905).
6. ↑  Clement, Francois. L' Art De Vérifier Les Dates Des Faits Historiques, Des Chartes, Des Chroniques, Et Autres Anciens Monumens, Depuis La Naissance De Notre-Seigneur, σ. 436
7. ↑  The new Werner twentieth century edition of the Encyclopædia Britannica, Τόμος 19, σ.903

Πηγές
-----

* Clement, Francois. L' Art De Vérifier Les Dates Des Faits Historiques, Des Chartes, Des Chroniques, Et Autres Anciens Monumens, Depuis La Naissance De Notre-Seigneur
* Cook, Theodore. Old Provence

Εξωτερικοί σύνδεσμοι
--------------------

* Προβηγκία, Βασιλείς

|  |
| --- |
| Γερβέργη της Προβηγκίας **Οίκος των Μποζονιδών****Γέννηση:** 1060 **Θάνατος:** 1115 |
| Βασιλικοί τίτλοι |
| ΠροκάτοχοςΒερτράνδος Β΄ | **Κόμισσα της Προβηγκίας1093 - 1112** | ΔιάδοχοςΝτους Α΄ και ο σύζυγος της Ραϋμόνδος Βερεγγάριος ο Μέγας |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Γαλλία
 |

 |
**Το υδραγωγείο της Κανιτόγκα** *(Wasser für Canitoga)* είναι κινηματογραφική περιπέτεια του 1939 με πρωταγωνιστή τον Χανς Άλμπερς.

Πλοκή
-----

Ο Χανς Άλμπερς υποδύεται έναν μηχανικό που δουλεύει στην κατασκευή ενός υδραγωγείου στον Καναδά. Χάρη στο εφευρετικό του μυαλό, οι εργασίες προχωρούν με γρήγορους ρυθμούς, αλλά σύντομα συμβαίνουν αναπάντεχα δυστυχήματα. Ο μηχανικός μυρίζεται σαμποτάζ και με κίνδυνο τη ζωή του αποτρέπει την ανατίναξη στα θεμέλια του υδραγωγείου.

Παραγωγή
--------

Το έργο γυρίστηκε στη ναζιστική Γερμανία του μεσοπολέμου. Βασίστηκε στο σενάριο του θεατρικού έργου του Χανς Χοσέ Ρέφις, εβραϊκής καταγωγής. Οι σκηνές γυρίστηκαν από τον Οκτώβριο του 1938 ως τον Φεβρουάριο του 1939 στην Καρράρα και στο Βερολίνο. Η ταινία κατανάλωσε τον προϋπολογισμό ρεκόρ 1.385.000 προπολεμικών μάρκων. Προβλήθηκε στις 10 Μαρτίου 1939 στο Μόναχο και βραβεύτηκε. Ακολούθησε η πρεμιέρα στο Βερολίνο στις 17 Μαρτίου 1939, προβολή στην Ουγγαρία και Ολλανδία όπου έμεινε στους κινηματογράφους για διάστημα ενός χρόνου.
Η **Pro-Ject Audio Systems** είναι κατασκευαστής εξοπλισμού audiophile, που ιδρύθηκε το 1990 από τον Χάιντς Λιχτενέγκερ και βρίσκεται στο Mistelbach, της Αυστρίας, με εργοστάσια στην Τσεχία και στη Σλοβακία. Παράγει εξοπλισμό audio μεταξύ των οποίων φωνογραφικά πικάπ, τα οποία συνήθως αποτελούν εισαγωγικά μοντέλα αναφοράς. Με την ονομασία **Box Design** παράγονται μικροσυσκευές hi-fi, όπως ενισχυτές, CD Transports, στάδια phono, συσκευές streaming, κτλ.

  

Ορισμένα από τα πιο εμβληματικά μοντέλα της εταιρείας κατά χρονολογική σειρά:

  

**Pro-Ject 1 (1991):** Έθεσε τις βάσεις της επιτυχίας της εταιρείας. Ουσιαστικά ήταν ένα πικάπ Tesla NC-500. H **Tesla** ή **Te**chnika **Sla**boprouda (τεχνολογία χαμηλής τάσης) ήταν κρατική τσεχοσλοβάκικη εταιρεία κατασκευής ηλεκτρονικών.

**Pro-Ject 6S/A (1996):** Αναβάθμιση του αρχικού Pro-Ject 6. Διέθετε βραχίονα Sumiko με κεφαλή Ortofon MC25 FL 

**Pro-Ject Debut (1999):** Χαμηλού κόστους πικάπ. Debut Carbon (see below) but it's with this original that Pro-Ject really came to the fore.

**Pro-Ject Perspective (1999):** με κεφαλή Ortofon

**Pro-Ject Debut II (2000):** Βελτιωμένη εκδοχή του χαμηλού κόστους Debut

**Pro-Ject Debut Phono (2001):** προενισχυτής phono

**Pro-Ject RPM 5 (2006):** με βραχίονα ανθρακονημάτων

**Pro-Ject Genie (2007):** Ακόμη ένα χαμηλού κόστους πικάπ, με εξωτερικό κινητήρα

**Pro-Ject Xtension (2009):** Υψηλού κόστους πικάπ, με υποστήριξη δίσκων 78rpm.

**Pro-Ject Debut Carbon (2012):** Χαμηλού κόστους υλοποίηση, με βραχίονα αναθρακονημάτων, μεταλλικό πλατό, κεφαλή Ortofon 2M Red.

**Pro-Ject Elemental (2014):** Eισαγωγικό μοντέλο.

**Pro-Ject Juke Box E (2018):** με κεφαλή Ortofon OM 5E, ενσωματωμένη ενίσχυση και δέκτη Bluetooth.

Δείτε επίσης
------------

* Κατάλογος κατασκευαστών αναλογικών πικάπ

Παραπομπές
----------

1. ↑  «Go Analogue! in the third millenium» (PDF). Αρχειοθετήθηκε από το πρωτότυπο (PDF) στις 3 Μαρτίου 2016. Ανακτήθηκε στις 23 Σεπτεμβρίου 2010.
2. ↑  «Pro-ject Audio Systems». Αρχειοθετήθηκε από το πρωτότυπο στις 28 Ιουνίου 2018. Ανακτήθηκε στις 23 Απριλίου 2018.
3. ↑  «Current Turntable Manufacturers G to Q – audiotools.com». Audiotools.com. 27 Σεπτεμβρίου 2005. Ανακτήθηκε στις 23 Σεπτεμβρίου 2010.
4. ↑  «Pro-ject Owners Manuals, Service Manuals, Schematics, Free Download». Vinyl Engine. Ανακτήθηκε στις 23 Σεπτεμβρίου 2010.
5. ↑  «Box Design by Pro-Ject Audio Systems». *Box-designs.com*. 23 Αυγούστου 2016. Αρχειοθετήθηκε από το πρωτότυπο στις 25 Ιουνίου 2018. Ανακτήθηκε στις 10 Σεπτεμβρίου 2016.
6. ↑  Reina, Robert J. (Φεβρουαρίου 2010). «Pro-Ject Debut III record player». *Stereophile*. Ανακτήθηκε στις 23 Σεπτεμβρίου 2010.
7. ↑  Gold, Phil (Απριλίου 2004). «Entry Level Vinyl Spinner... Pro-Ject 1 Xpression And Speed Box». Enjoythemusic.com. Ανακτήθηκε στις 23 Σεπτεμβρίου 2010.
8. ↑  Price, David (Ιανουαρίου 1998). «VINYL TO GO!». *Hi-fi World*. Αρχειοθετήθηκε από το πρωτότυπο στις 20 Σεπτεμβρίου 2010. Ανακτήθηκε στις 23 Σεπτεμβρίου 2010.

Εξωτερικοί σύνδεσμοι
--------------------

* Επίσημος ιστότοπος
Ο **Α.Μ.Σ. Βρασίδας Νέας Περάμου** είναι αθλητικό σωματείο που δραστηριοποιείται στο άθλημα του ποδοσφαίρου και εδρεύει στη Νέα Πέραμο του νομού Καβάλας. Οι εντός έδρας αγώνες του συλλόγου διεξάγονται στο γήπεδο Νέας Περάμου. Η ομάδα αγωνίζεται στις κατηγορίες της ΕΠΣ Καβάλας.

Ιστορία
-------

Ο «Αθλητικός Μορφωτικός Σύλλογος Βρασίδας Νέας Περάμου» ιδρύθηκε το 1968. Πήρε την ονομασία του από τον ομώνυμο Σπαρτιάτη αξιωματικό, ο οποίος σκοτώθηκε στην περιοχή της Νέας Περάμου.

Αγωνίστηκε για πρώτη φορά στη Δ΄ Εθνική κατηγορία την περίοδο 1993–94, τερματίζοντας στην 18η και τελευταία θέση του 12ου Ομίλου, συγκεντρώνωντας 12 βαθμούς, οπότε και υποβιβάστηκε στις τοπικές κατηγορίες της Ένωσης Ποδοσφαιρικών Σωματείων Καβάλας (ΕΠΣΚ). Την περίοδο 1997–98, ήταν η δεύτερη φορά που η ομάδα μετείχε στο πρωτάθλημα της Δ΄ Εθνικής, φτάνοντας στη 15η θέση του 6ου Ομίλου με 32 βαθμούς, υποβιβαζόμενη έτσι στις τοπικές κατηγορίες.

Για την περίοδο 2009–10, η ομάδα μετείχε στον 1ο Όμιλο της Δ΄ Εθνικής κατηγορίας, καταλαμβάνοντας τη 12η θέση, ακριβώς κάτω από τη ζώνη του υποβιβασμού με 41 βαθμούς, με αποτέλεσμα την επιστροφή στις τοπικές κατηγορίες της ΕΠΣ Καβάλας.

Η διαχρονική πορεία
-------------------

* 1993–94: Δ΄ Εθνική
* 1997–98: Δ΄ Εθνική
* 2009–10: Δ΄ Εθνική

Παραπομπές
----------

1. ↑  Οι όμιλοι της Δ΄Εθνικής Αρχειοθετήθηκε 2010-08-23 στο Wayback Machine. sport24.gr

Εξωτερικοί σύνδεσμοι
--------------------

* Επίσημο ιστολόγιο
Ο **Χρήστος Βάφας** ήταν μεγάλος του Γένους διδάσκαλος.

Βιογραφία
---------

Γεννήθηκε στο Συρράχι της Ηπείρου το 1804. Σπούδασε στην Ακαδημία της Κέρκυρας υπό την εύνοια και προστασία του λόρδου Γκίλφορντ. 

Δίδαξε με απαραδειγμάτιστη αφιλοκέρδεια και εγκαρτέρηση. Συνεργάστηκε πολλά χρόνια με τον Γεννάδιο στην ίδρυση του Α' Γυμνασίου της Αθήνας, στο οποίο κει δίδαξε μέχρι το 1852. Το 1856 ίδρυσε το αρχαιότερο και σπουδαιότερο Λύκειο. 

Διορίστηκε γυμνασιάρχης του Α' Λυκείου το έτος 1861 και υπηρέτησε ως το 1876, οπότε και αποσύρθηκε από την διδασκαλία.

Πηγές
-----

* Ιωάννης Αρσένης, επιμ. (1881). *Ποικίλη Στοά: Εθνική εικονογραφημένη επετηρίς*. Αθήνα: Εστία. Ανακτήθηκε στις 22 Μαρτίου 2010.
Το **Χοντρός-Λιγνός στη Λεγεώνα των Ξένων** (αγγλ. *The Flying Deuces*), γνωστό και ως **Αεροπόροι στη Λεγεώνα** (αγγλ. *Flying Aces*) είναι αμερικάνικη κωμωδία κινηματογράφου του 1939 με πρωταγωνιστές τους Χοντρό και Λιγνό (Όλιβερ Χάρντι και Σταν Λόρελ).

Πλοκή
-----

Ο χοντρός και ο λιγνός κάνουν διακοπές στο Παρίσι. Ο χοντρός ερωτεύεται την όμορφη θυγατέρα του ξενοδόχου, αλλά αυτή είναι αρραβωνιασμένη. Ο χοντρός είναι απαρηγόρητος και θέλει να πέσει στο ποτάμι για να πνιγεί, απαιτεί όμως από τον λιγνό να τον ακολουθήσει, γιατί είναι φίλοι. Στις τελευταίες στιγμές της ζωής τους οι δυο τους φιλοσοφούν περί μετενσάρκωσης, και ο χονδρός λέει ότι στην επόμενη ζωή μακάρι να είναι άλογο. Ξανά είναι έτοιμοι να πέσουν στο νερό, αλλά να σου ένας υπαξιωματικός περνάει και τους προτείνει να παν στη Λεγεώνα των Ξένων. Αμέσως ο χοντρός και ο λιγνός παρουσιάζονται και γίνονται λεγεωνάριοι. Εκεί όμως, επειδή δεν αντέχουν την αγγαρεία που τους έβαλαν να πλένουν ρούχα, κάνουν γραπτή παραίτηση. Ο διοικητής τους συλλαμβάνει και τους καταδικάζει σε θάνατο λόγω ανταρσίας και προσβολής. Με τη βοήθεια ενός αγνώστου καταφέρνουν να ξεφύγουν από το απόσπασμα και να αποδράσουν μέσα από ένα υπόγειο τούνελ. Μπαίνουν σε ένα αεροπλάνο, το βάζουν μπρος και απογειώνονται. Μετά από μια θεαματική ακροβατική πτήση συγκρούονται στο έδαφος και επιζεί μόνον ο λιγνός. Ο χοντρός έχει γίνει αγγελάκι και φεύγει πετώντας για τον ουρανό. 

Ο λιγνός μένει μόνος του και είναι καταπογοητευμένος που έχασε τον αγαπημένο του φίλο. Καθώς τριγυρνάει απαρηγόρητος βλέπει ένα άλογο με το καπέλο του χοντρού. Έχει ανθρώπινη φωνή, την ίδια με αυτή του χοντρού, και το ακούει να του λέει εκνευρισμένο: «*Εσύ φταις! Είδες τι μου έκανες τώρα;*»

Ιστορικό του έργου
------------------

Οι εργασίες γυρίσματος ξεκίνησαν τον Ιούλιο του 1939 και διήρκεσαν μέχρι το τέλος του καλοκαιριού. Είναι παραγωγή του Μπόρις Μόρρος κατόπιν αδείας του παραγωγού Χαλ Ρόατς, που είχε αποκλειστικό συμβόλαιο με τους δύο καλλιτέχνες. Το έργο βασίζεται στην μικρή ταινία *Beau Hunks* του 1931, στην οποία επίσης πρωταγωνιστούσαν ο χοντρός και ο λιγνός.

Εξωτερικοί σύνδεσμοι
--------------------

* δείτε την ταινία

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Χοντρός-Λιγνός στη Λεγεώνα των Ξένων** |
Το **Suburbicon** είναι κινηματογραφική ταινία Αμερικάνικης παραγωγής έτους 2017. Είναι μαύρη κωμωδία, σκηνοθετημένη από τον Τζόρτζ ΚλούνεΪ και το σενάριο είναι γραμμένο από τους: Τζόελ Κόεν , Ίθαν Κόεν και Γκραντ Χίσλοβ. Στην ταινία αυτή πρωταγωνιστούν οι Ματ Ντέιμον, Τζούλιαν Μουρ, Νόα Τζούπ και Όσκαρ Ισαάκ.

Πλοκή
-----

Το 1959, η ειρηνική, άσπρη γειτονιά του Suburbicon αναταράσσεται από την άφιξη μιας αφρικανικής-αμερικανικής οικογένειας, των Mayers. Ο Γκάρντνερ Λοντζ, ένας ήπιος άνθρωπος, είναι ο πατέρας μιας οικογένειας στο Suburbicon. Μια νύχτα, το σπίτι της οικογένειας των Lodge είναι διχασμένο από δύο ληστές. Οι κλέφτες διέρρηξαν το σπίτι σκοτώνοντας την Ρόουζ με υπερβολική δόση χλωροφορμίου. Η δίδυμη αδερφή της, Μάργκαρετ μετακομίζει στο σπίτι του Γκάρντνερ ώστε να φροντίσει τον μικρό Νίκι. Γρήγορα η Μάργκαρετ αρχίζει να μεταμορφώνει τον εαυτό της στην Ρόουζ, βάφοντας τα μαλλιά της. Καθώς οι εντάσεις μεταξύ των κατοίκων του Suburbicon και των νέων Αφροαμερικανών γειτόνων τους, ο χαρισματικός ασφαλιστικός πράκτορας Bud Cooper φτάνει μια μέρα όταν ο Γκάρντνερ δεν είναι στο σπίτι και αρχίζει να ρωτάει διάφορες ερωτήσεις τη Μάργκαρετ, επιδιώκοντας να εκκαθαρίσει τις κόκκινες σημαίες σε μια ασφάλιση ζωής, που είχε κάνει ο Γκάρντνερ λίγο μετά το θάνατό της Ρόουζ. Η συνομιλία ξεκινά αρκετά ήσυχα, αλλά ο Κούπερ γίνεται ύποπτος όταν η Μάργκαρετ αναφέρει τον εαυτό της και τον Γκάρντνερ ως ζευγάρι. Εν τω μεταξύ, οι δύο ληστές που σκότωσαν την Ρόουζ είναι θυμωμένοι με τον Γκάρντνερ, αφού ο Νίκι μπήκε στην αίθουσα του αστυνομικού τμήματος για την αναγνώριση των δύο ληστών, όπου η Μάργκαρετ και ο Γκάρντνερ αρνήθηκαν ότι οι δύο ληστές ήταν αυτοί που διέρρηξαν στο σπίτι τους. Γι' αυτό το λόγο κάνουν ένα σχέδιο να επιστρέψουν στο σπίτι του Γκάρντνερ και να σκοτώσουν τον Νίκι και την Μάργκαρετ.

Παραπομπές
----------

1. 1 2 3 4 5 6 7 8 9 10  (Τσεχικά) *Česko-Slovenská filmová databáze*. 2001.
2. 1 2 3  (Αγγλικά) *Internet Movie Database*. www.imdb.com/title/tt0491175/releaseinfo. Ανακτήθηκε στις 16  Ιανουαρίου 2018.
3. ↑  (Αγγλικά) *Internet Movie Database*. www.imdb.com/title/tt0491175/releaseinfo. Ανακτήθηκε στις 18  Ιουλίου 2017.
4. ↑  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
5. ↑  (Αγγλικά) *Internet Movie Database*. www.imdb.com/title/tt0491175/technical. Ανακτήθηκε στις 16  Ιανουαρίου 2018.

Εξωτερικοί σύνδεσμοι
--------------------

* Πολυμέσα σχετικά με το θέμα  Suburbicon στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5878151353536952720004

 |

 |
Ο **Γεώργιος Κ. Βέης** (George Veis, 8 Σεπτεμβρίου 1929 - 25 Ιανουαρίου 2022) ήταν Έλληνας επιστήμονας στους τομείς της Γεωφυσικής και Γεωδαισίας και Ομότιμος καθηγητής του ΕΜΠ. 

Υπήρξε εκ των πρωτοπόρων διεθνώς στη Δορυφορική Γεωδαισία με σημαντικό ερευνητικό έργο.

Βιογραφικά στοιχεία
-------------------

Γεννήθηκε στην Αθήνα και ήταν γιος του ακαδημαϊκού Κωνσταντίνου Βέη. Περάτωσε τις εγκύκλιες σπουδές του στη Βαρβάκειο Σχολή. Σπούδασε στη Σχολή Τοπογράφων Μηχανικών του Εθνικού Μετσόβιου Πολυτεχνείου και πραγματοποίησε μεταπτυχιακές σπουδές στη Σορβόννη, την Ecole Nationale des Sciences Geographiques και στο Ohio State University, στο οποίο εκπόνησε και την διδακτορική του διατριβή το 1958. Η διατριβή του αποτέλεσε την πρώτη συστηματική μελέτη της δυνατότητας χρήσης δορυφόρων για τον εντοπισμό σημειών της γης.

Την περίοδο 2003 - 2014 διετέλεσε Πρόεδρος του ΑΣΕΠ.

Ήταν παντρεμένος και είχε αποκτήσει παιδιά.

Ακαδημαϊκή σταδιοδρομία
-----------------------

Ακολούθησε ακαδημαϊκή σταδιοδρομία και το 1959 εξελέγη τακτικός καθηγητής του Πολυτεχνείου (ΕΜΠ) στην έδρα της Ανώτερης Γεωδαισίας και Χαρτογραφίας, θέση στην οποία παρέμεινε μέχρι το 1998, οπότε και συνταξιοδοτήθηκε με τον τίτλο του Ομότιμου Καθηγητή. Την περίοδο 1973 - 1979 διετέλεσε Κοσμήτορας της Σχολής Αγρονόμων και Τοπογράφων Μηχανικών. Το 2001 με ομόφωνη απόφαση της ίδιας Σχολής, και σε αναγνώριση της προσφοράς του, δόθηκε το όνομά του σε ένα από τα κτήρια της Σχολής Αγρονόμων Τοπογράφων Μηχανικών.

Χρημάτισε Γραμματέας της Ελληνικής Επιτροπής Γεωδαισίας και Γεωφυσικής, Πρόεδρος του Αστεροσκοπείου Αθηνών και Πρόεδρος του Οργανισμού Κτηματολογίου & Χαρτογραφήσεων Ελλάδος. Υπήρξε εμπνευστής και οργανωτής του Διεθνούς Συνεδρίου "Use of Artificial Satellites for Geodesy and Geodynamics" καθώς και συνεργάτης του Smithsonian Astrophysical Observatory.

Είχε τιμηθεί με το μετάλλιο "Levallois" και με το παράσημο του Αξιωματούχου του Ακαδημαϊκού Φοίνικα της Γαλλικής Δημοκρατίας και είχε ανακηρυχθεί διδάκτωρ του Πολυτεχνείου της Ζυρίχης (ΕΤΗ Zurich).

Έχει χαρακτηριστεί ως ένας από τους πατέρες της Γεωδαισίας.

Παραπομπές
----------

1. 1 2 3  Βιογραφικό Γεωργίου Βέη, από την ιστοσελίδα του ΕΜΠ
2. 1 2  Βιογραφικό Γεωργίου Βέη, από την ιστοσελίδα της Διεθνούς Ένωσης Γεωδεσίας
3. ↑  Μ. Κάβουρα - Μ. Μπεζεριάνου, *100 χρόνια, Σχολή Αγρονόμων και Τοπογράφων Μηχανικών*, Εθνικό Μετσόβιο Πολυτεχνείο, Αθήνα 2018, σελ. 49
4. 1 2  Βιογραφικό Γεωργίου Βέη Αρχειοθετήθηκε 2022-03-01 στο Wayback Machine. από την ιστοσελίδα της Σχολής Αγρονόμων και Τοπογράφων Μηχανικών
5. 1 2 3  *The passing of Professor George Veis, από την ιστοσελίδα του Space Geodesy Society της NASA*
Το **ΙΟΒΕ** είναι ιδιωτικός, μη κερδοσκοπικός, κοινωφελής, ερευνητικός οργανισμός και είναι ο μόνος ανεξάρτητος, αδέσμευτος οργανισμός που ασχολείται με τα μείζονα ζητήματα της οικονομίας.

Θεωρείται ότι έχει επικοινωνία με παγκόσμιους κύκλους εμπορικής και οικονομικής σημασίας.

Όπως κάθε δεξαμενή σκέψης με την μοντέρνα σημασία της φράσεως, ένα τέτοιο ίδρυμα συχνά αποστέλλει συστάσεις στην κυβέρνηση για το πώς πρέπει κατά την γνώμη των συντακτών να παρθούν αποφάσεις.

Σκοποί και στόχοι επισήμως
--------------------------

Σύμφωνα με το ίδρυμα:

> Το ΙΟΒΕ είναι ιδιωτικός, μη κερδοσκοπικός, κοινωφελής, ερευνητικός οργανισμός. Ιδρύθηκε το 1975 με δύο σκοπούς: αφενός να προωθεί την επιστημονική έρευνα για τα τρέχοντα και αναδυόμενα προβλήματα της ελληνικής οικονομίας και αφετέρου να παρέχει αντικειμενική πληροφόρηση και να διατυπώνει προτάσεις, οι οποίες είναι χρήσιμες στη διαμόρφωση πολιτικής.
> 
>

Εξωτερικοί σύνδεσμοι
--------------------

* Η σελίδα του Ιδρύματος - Αγγλικά και Ελληνικά

Παραπομπές
----------

1. ↑  «Ίδρυμα Οικονομικών & Βιομηχανικών Ερευνών». *iobe.gr*. Ανακτήθηκε στις 8 Ιουνίου 2023.
2. ↑  [*νεκρός σύνδεσμος*]
3. ↑  [*νεκρός σύνδεσμος*]
4. ↑  «Ίδρυμα Οικονομικών και Βιομηχανικών Ερευνών». *web.archive.org*. 1 Μαρτίου 2010. Αρχειοθετήθηκε από το πρωτότυπο στις 1 Μαρτίου 2010. Ανακτήθηκε στις 8 Ιουνίου 2023.
**Αι υπαίθριοι Αθήναι** είναι επιθεώρηση των Νικόλαου Λάσκαρη και Ηλία Καπετανάκη

Υπόθεση
-------

Δύο επαρχιώτες, ο Σαγανάς και ο Γεμενής, έχουν έλθει στην Αθήνα και παρακολουθούν έκπληκτοι τα όσα λαμβάνουν χώρα σε αυτήν.

Πληροφορίες
-----------

**Αι υπαίθριοι Αθήναι** πρωτοπαίχτηκαν το 1894 με πολύ μεγάλη επιτυχία και αποτελούνται από μια σειρά κωμικών σκηνών, σχεδόν ανεξάρτητων μεταξύ τους, μια πινακοθήκη συμβάντων και συνηθειών του πληθυσμού της Αθήνας και από όλα τα κοινωνικά στρώματα. Οι δραματουργικές τεχνικές του μοιάζουν με αυτές της φαρσοκωμωδίας.

Πηγές
-----

* Βάλτερ Πούχνερ, «Αι υπαίθριοι Αθήναι», Ανθολογία Νεοελληνικής Δραματουργίας, τομ. Β, 1 *Από την Επανάσταση του 1821 ως τη Μικρασιατική Καταστροφή*, εκδ. Μ.Ι.Ε.Τ. Αθήνα, 2006, σελ.382-386
Η **οικογένεια Σκαραμαγκά** είναι παλαιά οικογένεια της Χίου, που ανήκε στην τάξη των ευγενών του νησιού, και ασχολήθηκε με το εμπόριο και τις επιχειρήσεις.

Ιστορικά στοιχεία
-----------------

Πρώτη φορά έχουμε μνεία του επιθέτου κατά τον 12ο αιώνα, στο βιβλίο της «Επιτομής» του Ιωάννη Κιννάμου, όπου και αναφέρεται στη διάρκεια μιας ναυμαχίας μεταξύ Βυζαντινών και Φράγκων, το 1149.

Θεωρείται οτι η οικογένεια προέρχεται από την Αθήνα, αλλά εγκαταστάθηκε και εδραιώθηκε στη Χίο κατά τη διάρκεια της κατοχής του νησιού από τους Γενοβέζους, τον 16ο αιώνα.

Κατά τη διάρκεια της κατοχής του νησιού από τους Οθωμανούς, η οικογένεια Σκαραμαγκά ισχυροποιήθηκε και μαζί με τις υπόλοιπες οικογένειες, κυβερνούσαν ουσιαστικά το νησί. Από τα τέλη του 18ου αιώνα, η οικογένεια, αποτελώντας μέλος του Χιώτικου δικτύου, επεξέτεινε τις εμπορικές συναλλαγές της σε ολόκληρη σχεδόν τη Μεσόγειο καθώς και στον Εύξεινο Πόντο.

Από τα γνωστότερα μέλη του οίκου είναι ο Εμμανουήλ Σκαραμαγκάς, ο γιός του Ιωάννης που γεννήθηκε στη Σύρο όταν κατέφυγε εκεί η οικογένεια μετά την καταστροφή του νησιού, το 1822, ο οποίος αργότερα ενώθηκε με γάμο με την οικογένεια Ράλλη και Πετροκόκκινου.

Μέσω των επιγαμιών εξάλλου, συνδέθηκαν με επιγαμίες σχεδόν με όλες τις σημαντικές οικογένειες του χιώτικου δικτύου (Ράλλης, Μαυρογορδάτος, Ροδοκανάκης, Πετροκόκκινος κ.α.).

Ονομαστά μέλη
-------------

* Αμβρόσιος Σκαραμαγκάς, αγωνιστής του 1821, πληρεξούσιος και έμπορος
* Λένα Βαλαωρίτου - Σκαραμαγκά, τενίστρια

Δείτε επίσης
------------

* Σκαραμαγκάς Αττικής

Παραπομπές
----------

1. ↑  Δελής, Απόστολος (7 Νοεμβρίου 2007). «Οικογένεια Σκαραμαγκά». *Εγκυκλοπαίδεια Μείζονος Ελληνισμού - Εύξεινος Πόντος*. Ίδρυμα Μείζονος Ελληνισμού. Ανακτήθηκε στις 23 Οκτωβρίου 2012.
***Η κωμωδία της μύγας*** είναι θεατρικό μονόπρακτο παραλόγου του Βασίλη Ζιώγα που γράφτηκε το 1967. Θεωρείται από τα δυσκολότερα έργα του. Ανέβηκε σε πολλές θεατρικές σκηνές, εκπέμφθηκε στο ραδιόφωνο, και προβλήθηκε στην τηλεόραση.

Προσέγγιση
----------

Το έργο αυτό κατατάσσεται μεν στο θέατρο παραλόγου, εμπεριέχει όμως μια εξήγηση φιλοσοφικού επιπέδου. Χειρίζεται τα εργαλεία της φάρσας, για να συγκεράσει την κωμωδία με στοιχεία τραγικής ειρωνείας. Ο χρόνος υφίσταται παράλληλος, και αυτοαναιρείται. Το στίγμα των γεγονότων μπορεί να βρίσκεται πριν δύο μέρες, ή δύο χρόνια, ή είκοσι ή σαράντα χρόνια πριν. Η στιγμή της αφήγησης αντικατοπτρίζεται αντιμέτωπη με τη στιγμή της δράσης, όπως δύο παράλληλες γραμμές που τέμνονται, στο άπειρο. Η αντίφαση του άσπρου-μαύρου γίνεται προσωποποίηση του δολοφόνου, ενός αρχέτυπου δολοφόνου του Εγώ και όχι του Άλλου. Το δάσος είναι σύμβολο, ο λάκος μια μορφή του θανάτου. Ο κλόουν συμβολίζει τη φάρσα, η γραμματέας είναι αλληγορία του θεάτρου.

Παραστασιολογία
---------------

### Κρατικό Θέατρο Βορείου Ελλάδος

Το 1991, το έργο παρουσιάστηκε από το ΚΘΒΕ στην Θεσσαλονίκη, στην Εταιρεία Μακεδονικών Σπουδών, σε σκηνοθεσία του Γιώργου Μεσσάλα, σκηνικά του Αλέκου Φασιανού και κοστούμια της Λουκίας. Η διανομή των ρόλων είχε ως εξής:

* Σμάραγδος Κλεοβούλου ως κλόουν
* Βασίλης Κολοβός ως ανακριτής
* Γιάννης Μαλούχος ως δολοφόνος
* Μόνα Κιτσοπούλου ως γραμματεύς

Το έργο έκανε 51 συνολικά παραστάσεις και το παρακολούθησαν 3.811 θεατές.

Παραπομπές
----------

1. ↑  «Η κωμωδία της μύγας - Η τελετή». *www.ntng.gr*. Ανακτήθηκε στις 5 Ιανουαρίου 2024.

Πηγές
-----

* Ζωή Σαμαρά. *Θέατρο και διαφορότητα. Η Κωμωδία της Μύγας του Βασίλη Ζιώγα και Ο Κήπος των Ηδονών του Fernando Arrabal* (PDF). Ελληνική Εταιρεία Γενικής και Συγκριτικής Γραμματολογίας. Ανακτήθηκε στις 11 Ιουνίου 2016.
* Ζωή Σαμαρά. *Ποιητική και μεταφυσική: θέατρο μέσα στο θέατρο* (PDF). Ελληνική Εταιρεία Γενικής και Συγκριτικής Γραμματολογίας. Ανακτήθηκε στις 11 Ιουνίου 2016.
Ο **Ιωάννης Αναστασίου** (1918-1987) ήταν Έλληνας θεολόγος και καθηγητής της Γενικής Εκκλησιαστικής Ιστορίας στο Αριστοτέλειο Πανεπιστήμιο Θεσσαλονίκης.

Ο Ι. Αναστασίου γεννήθηκε στα Ιωάννινα και τελείωσε τη Μέση Εκπαίδευση στη Ζωσιμαία Σχολή. Κατόπιν σπούδασε θεολογία στο Πανεπιστήμιο Αθηνών. Στη συνέχεια υπηρέτησε ως καθηγητής στη Μέση Εκπαίδευση και στην Παιδαγωγική Ακαδημία Φλωρίνης, αλλά μεταπολεμικώς πραγματοποίησε μεταπτυχιακές σπουδές στην Αγγλία και τη Γερμανία. Το 1959, με τη διδακτορική διατριβή *Οι Παυλικιανοί: Η ιστορία και η διδασκαλία των από της εμφανίσεώς των μέχρι των νεωτέρων χρόνων*, αναγορεύθηκε διδάκτορας από το Πανεπιστήμιο Αθηνών. Το ίδιο έτος έγινε υφηγητής στο Πανεπιστήμιο Θεσσαλονίκης και τον Ιούνιο του 1962 καθηγητής του ίδιου Πανεπιστημίου στην έδρα της Γενικής Εκκλησιαστικής Ιστορίας. Μερικά συγγράμματά του είναι τα παρακάτω:

* *Τα Εισόδια της Θεοτόκου: Η ιστορία, η εικονογραφία και η υμνογραφία της εορτής*, Θεσσαλονίκη 1959
* *Ιουστίνος ο φιλόσοφος και μάρτυς περί του αρχαίου κόσμου*, 1959
* *Οι Παυλικιανοί εις την Βαλκανικήν κατά την περίοδον της Τουρκοκρατίας*, 1960
* *Προϋποθέσεις της μεταρρυθμίσεως της Αγγλικανικής Εκκλησίας*, 1961

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 492
*Για το κόμμα που ιδρύθηκε το 1946 από τον Ναπολέοντα Ζέρβα, δείτε Εθνικόν Κόμμα Ελλάδος*

**Εθνικόν Κόμμα** ή **κόμμα Δηλιγιάννη** ονομαζόταν το κόμμα του Θεοδώρου Δηλιγιάννη στα τέλη του 19ου - αρχές 20ου αιώνα.

Μετά το θάνατο του Αλέξανδρου Κουμουνδούρου το 1883, η αντιπολίτευση στον Τρικούπη συσπειρώθηκε γύρω από το Εθνικόν Κόμμα του Δηλιγιάννη και συγκεκριμένα τα μικροαστικά στρώματα για τα οποία ήταν σημαντικός ο έλεγχος της οικονομίας από το κράτος. Ο Δηλιγάννης άσκησε δυναμική αντιπολίτευση μέσα και έξω από το κοινοβούλιο.

Οι χαρακτηρισμοί των οπαδών του Δηλιγιάννη από τους οπαδούς του Τρικούπη ήταν «θεσιθήρες», «αρχομανείς», «κρατικοδίαιτοι», γιατί ο Δηλιγιάννης θεωρούσε μια πιο μόνιμη κατάσταση τον κρατικό παρεμβατισμό, ενώ ο αντίπαλός του Τρικούπης, θεωρούσε την παρέμβαση στην κοινωνική και οικονομική ζωή παροδική επιδίωξη (οι οπαδοί του Δηλιγιάννη κατηγορούσαν τον Τρικούπη ως «πλουτοκράτη».

Κύριος αντίπαλός του στις εκλογές του 1902 ήταν το κόμμα Θεοτόκη ή Νεωτερικόν Κόμμα του Γεωργίου Θεοτόκη, ο οποίος συνέχιζε την πολιτική του Χαρίλαου Τρικούπη. Σύμβολο του Εθνικού Κόμματος ήταν το κορδόνι, ενώ σύμβολο του Νεωτερικού κόμματος ήταν η ελιά.

Το 1905 μετά την δολοφονία του Θεόδωρου Δεληγιάννη αρχηγός του κόμματος ανέλαβε ο Κυριακούλης Π. Μαυρομιχάλης ο οποίος πλέον είδε την κατάρευση των ποσοστών του κόμματος και τελικώς με τον θάνατο του το 1916 με τον θάνατο του το κόμμα χωρίς άλλον αρχηγό διαλύθηκε.

Παραπομπές
----------

1. ↑  «DOMESTIC POLICY [1833-1897]». *www.ime.gr*. Ανακτήθηκε στις 23 Σεπτεμβρίου 2022.
2. ↑  1897, 2010, βίοι παράλληλοι - Η Ελλάδα υπό διεθνή οικονομικό έλεγχο Από το δυστυχώς επτωχεύσαμε του 1893 και τον ΕλληνοΤουρκικό Πόλεμο του 1897 στο σήμερα, Ελευθεροτυπία, Παρασκευή 30 Απριλίου 2010
3. ↑  Οι Βουλευτικές Εκλογές του 1902, sansimera.gr, ανακτήθηκε στις 7/6/2015
Ο **Χρήστος Καρσιώτης** (γεν. στα Αθίκια Κορινθίας το 1951) είναι παλαίμαχος Έλληνας ποδοσφαιριστής, που αγωνιζόταν σαν μεσοεπιθετικός και πραγματοποίησε πολυετή καριέρα στα εθνικά πρωταθλήματα.
Είναι πρωταθλητής Β΄ Εθνικής με την Κόρινθο στο Νότιο Όμιλο την περίοδο 1978-79. Αποτελεί έναν από τους γνωστούς σκόρερ (συνολικά πέτυχε 128 γκολ) και αναγνωρίσιμους παίκτες της εποχής του.
Ταυτίστηκε με την ομάδα της Κορίνθου, στην οποία αγωνίσθηκε επί 16 συνεχόμενα έτη, ξεπερνώντας τις 500 συμμετοχές τόσο στην Α΄ όσο και στη Β’ Εθνική κατηγορία.
Ξεκίνησε τον αθλητισμό από τον ερασιτεχνικό σύλλογο του Ηρακλή Λεχαίου το 1966. Ακολούθως (1967) μετεγγράφηκε στον Παγκορινθιακό και το 1969 υπέγραψε στην Κόρινθο (τότε Α.Π.Σ. Κορίνθου), τη μεγάλη ομάδα του νομού που αγωνιζόταν στη Β' Εθνική.
Μετά το τέλος της αγωνιστικής του σταδιοδρομίας, που επήλθε το 1987 στον Ηρακλή Λεχαίου, εργάσθηκε σαν τεχνικός τοπικών συλλόγων της Κορινθίας.

Τον Σεπτέμβριο του 2013 ανέλαβε προπονητής της γυναικείας ομάδας ποδοσφαίρου ΑΜΑΖΟΝΕΣ ΚΟΡΙΝΘΙΑΣ 2013, η οποία αγωνίστηκε τη σεζόν 2013-14 στο πρωτάθλημα της Γ΄ Εθνικής κατηγορίας γυναικών.

Καριέρα
-------

Πηγές
-----

* Γεώργιος Παγιωτέλης, "Το Έπος της Α΄ Εθνικής", ένθετο στατιστικό αφιέρωμα του περιοδικού "Οι Παγκόσμιοι", τεύχη ετών 1994-1998, έκδοση Κλεομένης Γεωργαλάς Ε.Π.Ε.
* Διεθνής ιστοχώρος στατιστικής ποδοσφαίρου
* "40 Χρόνια Ποδόσφαιρο & ΠΡΟ-ΠΟ", έκδοση εφημερίδας "Προπόραμα" (2000)

Παραπομπές
----------

1. ↑  «Που είναι τώρα ποδοσφαιριστές: Χρήστος Καρσιώτης». Αρχειοθετήθηκε από το πρωτότυπο στις 26 Νοεμβρίου 2011. Ανακτήθηκε στις 22 Απριλίου 2014.
2. ↑  Ανέλαβε ο Καρσιώτης στο Χιλιομόδι

  


| Χρονιές
 | Σύλλογος
 | Συμμετοχές 
 | Γκολ
 |
| --- | --- | --- | --- |
| 1969-70
 |  Κόρινθος | 33
 | 14
 |
| 1970-71
 |  Κόρινθος | 29
 | 10
 |
| 1971-72
 |  Κόρινθος | 34
 | 6
 |
| 1972-73
 |  Κόρινθος | 38
 | 13
 |
| 1973-74
 |  Κόρινθος | 26
 | 10
 |
| 1974-75
 |  Κόρινθος | 29
 | 7
 |
| 1975-76
 |  Κόρινθος | 33
 | 5
 |
| 1976-77 
 |  Κόρινθος | 36
 | 13
 |
| 1977-78
 |  Κόρινθος | 33
 | 8
 |
| 1978-79
 |  Κόρινθος | 36
 | 13
 |
| 1979-80
 |  Κόρινθος | 24
 | 3
 |
| 1980-81
 |  Κόρινθος | 26
 | 2
 |
| 1981-82
 |  Κόρινθος | 29
 | 2
 |
| 1982-83
 |  Κόρινθος | 35
 | 5
 |
| 1983-84
 |  Κόρινθος | 36
 | 11
 |
| 1984-85
 |  Κόρινθος | 27
 | 5
 |
| Χρονιές
 |  | Συμμετοχές 
 | Γκολ
 |
| 1969-85
 |  | 504
 | 127
 |
|
Στα μαθηματικά, η **ταυτότητα Σοφί Ζερμαίν** αναφέρεται στην παραγοντοποίηση του πολυωνύμου

{\displaystyle {\begin{aligned}x^{4}+y^{4}&=((x+y)^{2}+y^{2})\cdot ((x-y)^{2}+y^{2})\\&=(x^{2}+2xy+2y^{2})\cdot (x^{2}-2xy+2y^{2}).\end{aligned}}}
Η ταυτότητα παίρνει το όνομά της από την Σοφί Ζερμαίν.

Απόδειξη
--------

Η απόδειξη ξεκινάει συμπληρώνοντας το τετράγωνο

{\displaystyle {\begin{aligned}x^{4}+4y^{4}&=x^{4}+4y^{4}+4x^{2}y^{2}-4x^{2}y^{2}\\&=(x^{2}+2y^{2})^{2}-4x^{2}y^{2}\\&=(x^{2}+2y^{2})^{2}-(2xy)^{2},\end{aligned}}}
έπειτα συνεχίζει χρησιμοποιώντας την διαφορά τετραγώνων

{\displaystyle {\phantom {x^{4}+4y^{4}}}=(x^{2}+2y^{2}-2xy)\cdot (x^{2}+2y^{2}+2xy),}
το οποίο είναι επίσης ίσο με

{\displaystyle {\phantom {x^{4}+4y^{4}}}=((x-y)^{2}+y^{2})\cdot ((x+y)^{2}+y^{2}).}
Αυτό ολοκληρώνει την απόδειξη.

Δείτε επίσης
------------

* Παραγοντοποίηση
* Συμπληρώνοντας το τετράγωνο
* Διαφορά τετραγώνων

Παραπομπές
----------

1. ↑  Moreno, Samuel G.; García-Caballero, Esther M. (27 Μαΐου 2019). «Proof Without Words: Sophie Germain’s Identity». *The College Mathematics Journal* **50** (3): 197–197. doi:https://doi.org/10.1080/07468342.2019.1603533.
Η **1η Στρατιά** («Αχιλλέας», αγγλικά: *European Union Operation Headquarters*, EU-OHQ) αποτελεί το μεγαλύτερο σχηματισμό του Ελληνικού Στρατού και τη μόνη εν ενεργεία στρατιά στην Ελλάδα. Εδρεύει στη Λάρισα. Περιλαμβάνει ένα σώμα στρατού, μία μεραρχία πεζικού και μία μεραρχία μηχανοκίνητου πεζικού.

Ιστορία
-------

Η 1η Στρατιά συστάθηκε το Μάρτιο του 1947, κατά τη διάρκεια του ελληνικού εμφυλίου πολέμου με έδρα το Βόλο. Υπό τη δικαιοδοσία της βρίσκονταν τα Β΄ και Γ΄ Σώματα Στρατού με πρώτο διοικητή τον, Αντγο Δημήτριο Γιαντζή. Το 1949 μετακινήθηκε στην Κοζάνη και από το 1952 εδρεύει στην Λάρισα. Από το 1980 έως την 1η Ιουλίου 1999, λειτούργησε ως εθνικό και χερσαίο συμμαχικό στρατηγείο. Την 1η Ιουλίου με την υπαγωγή του συμμαχικού στρατηγείου στο ΓΕΕΘΑ, αποδεσμεύτηκε από τις συμμαχικές δραστηριότητες.

Διάφορες πηγές αναφέρουν λανθασμένα την ύπαρξη της 1ης Στρατιάς κατά τη διάρκεια του ελληνο-ιταλικού πολέμου και τη Μάχη της Ελλάδας (1940–1941). Ο Ελληνικός Στρατός δεν εμπεριείχε διοίκηση επιπέδου στρατιάς εκείνη την περίοδο. Στις 15 Αυγούστου το 1940, τα ελληνικά στρατεύματα ήταν ανεπτυγμένα σε πέντε σώματα στρατού, τρεις ταξιαρχίες και το Φρουραρχείο Θεσσαλονίκης.

Έμβλημα
-------

Το έμβλημα της 1ης Στρατιάς είναι μια αρχαία μακεδονική ασπίδα, η οποία απεικονίζει τον Ήλιο της Βεργίνας. Συμβολίζει την αποφασιστικότητα, τη δύναμη και τη θέληση της 1ης Στρατιάς.

Ο θυρεός εμπεριέχει το ρητό *ΕΣΤ' ΑΝ ΤΗΝ ΑΥΤΗΝ ΟΔΟΝ ΙΗ* (εφόσον πορεύεται τον ίδιο δρόμο). Πριν από τη Μάχη των Πλαταιών, ο Μαρδόνιος προσέφερε όρους ειρήνης στους Αθηναίους, με την ελπίδα της διαίρεσης των ελληνικών δυνάμεων. Οι Αθηναίοι ανταποκρίθηκαν με τον όρο ότι «Όσο ο ήλιος θα ακολουθεί την ίδια πορεία, όπως τώρα, δεν θα έρθουμε σε συμβιβασμό με τον Ξέρξη».

Διάρθρωση
---------

Η Διοίκηση της 1ης Στρατιάς έχει έδρα στη Λάρισα και περιλαμβάνει τις ακόλουθες μονάδες:

* Τον 950 Λόχο Στρατονομίας (950 ΛΣΝ)
* Το 728 Τάγμα Μηχανικού (728 ΤΜΧ)
* Το 730ο Τάγμα Μηχανικού Γ/Φ (730ο ΤΜΧ-Γ/Φ), με έδρα τον Τύρναβο στην Θεσσαλία.
* Το 485ο Τάγμα Διαβιβάσεων (485o TΔΒ), με έδρα τη Λάρισα.
* Τη Διοίκηση Πυροβολικού της 1ης Στρατιάς (ΔΠΒ/Ι Στρατιά), η οποία είναι οργανωμένη σε:
* 180η Μοίρα Κατευθυνόμενων Βλημάτων μέσου βεληνεκούς Χωκ (180η ΜΚ/Β HAWK), με έδρα το Καπανδρίτι.
* 181η Μοίρα Κατευθυνόμενων Βλημάτων μέσου βεληνεκούς Χωκ (181η ΜΚ/Β HAWK), με έδρα την Θεσσαλονίκη.
* 182η Μοίρα Κατευθυνόμενων Βλημάτων μικρού βεληνεκούς TOR-M1 (182η ΜΚ/Β TOR M1), με έδρα την Κομοτηνή.

Παραπομπές
----------

1. 1 2  High ranking interest in the Hellenic EU Operation Headquarters in Larissa eeas.europa.eu
2. ↑  «1η Στρατιά Λάρισα» (PDF). Αρχειοθετήθηκε από το πρωτότυπο (PDF) στις 20 Νοεμβρίου 2011. Ανακτήθηκε στις 8 Ιουλίου 2017.
3. ↑  Hellenic Land Army niehorster.org
4. 1 2  1η ΣΤΡΑΤΙΑ Αρχειοθετήθηκε 2012-01-21 στο Wayback Machine. army.gr

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.
Το **Κλάρινγκτον** (αγγλικά: Clarington) είναι κοινότητα στο Οντάριο του Καναδά η οποία ανήκει στον περιφερειακό δήμο του Ντάρεμ. Το 2021 είχε πληθυσμό 101.427 κατοίκους.

Παλαιότερα ονομαζόταν Ντάρλινγκτον. Εκεί βρίσκεται και ο πυρηνικός σταθμός Ντάρλινγκτον.

Στην επικράτεια υπάρχουν διάφορα κατοικημένα κέντρα, μεταξύ των οποίων τα κυριότερα είναι τα Μπόουμανβιλ, Κούρτις, Νιουκάσλ, Όρονο. Άλλα περιλαμβάνουν τα Μποντ Χεντ, Μπράουνσβιλ, Μπέρκετον, Κλαρκ, Κρούκεντ Κρηκ, Ένφιλντ, Εννισκίλλεν, Γκωντ Κόρνερς, Χάμπτον, Χέιντον, Κένταλ, Κίρμπυ, Λέσκαρντ, Μέιπλ Γκρόουβ, Μίτσελ Κόρνερς, Νιου Παρκ, Νιούτονβιλ, Πορτ Ντάρλινγκτον, Πορτ Γκράνμπυ, Σέιλεμ, Σολίνα, Στάρκβιλ, Τώντον, Ταϊρόουν, Ουέστ Σάιντ Μπητς και Ουίλμοτ Κρηκ.

Παραπομπές
----------

1. ↑  «Population and dwelling counts: Canada, provinces and territories, census divisions and census subdivisions (municipalities), Ontario». Statistics Canada. 9 Φεβρουαρίου 2022. Ανακτήθηκε στις 31 Μαρτίου 2022.
Το **Λονδίνο Μετά τα Μεσάνυχτα** (γνωστό και ως Ο Υπνωτιστής στην Μεγάλη Βρετανία) είναι Αμερικάνικη ταινία μυστηρίου με κάποιες δόσεις τρόμου του 1927, σκηνοθετημένο από τον Τοντ Μπράουνινγκ, όπου πρωταγωνιστεί ο Λον Τσάνεϊ με τους Μαρσελίν Ντέι, Κόνραντ Νάγκελ, Χένρι Μ. Ουόλθολ και Πόλλι Μόργκαν. Η ταινία ήταν βασισμένη σε ένα διήγημα (ο Υπνωτιστής) επίσης γραμμένο από τον Μπράουνινγκ. Το τελευταίο γνωστό αντίγραφο της ταινίας καταστράφηκε στην φωτιά στα στούντιο της Metro Goldwyn Mayer το 1965, ενώ το 2002 η Turner Classic Movies πρόβαλε μια νέα έκδοση της ταινίας βασισμένη σε φωτογραφίες που τραβήχτηκαν κατά την διάρκεια της παραγωγής.

Εναλλακτικές
------------

Εάν κάποιος θέλει να δει πως ήταν η ταινία έχει προς το παρόν δύο επιλογές: η πρώτη ειναι να δει την αναδημιουργία της Turner Classic films, η οποία έγινε από φωτογραφιες παραγωγής της ταινίας. Η δεύτερη είναι να δει την άλλη αναδημιουργία της ταινίας The mark of the vampire με τον Μπέλ Λουγκόζι.

Η αφίσα
-------

Πριν μερικά χρόνια στο Ντάλας της Αμερικής πωλήθηκε μία διαφημιστική άφησα της ταινίας για 478,000 Δολλάρια κάνοντας την ποιο ακριβή αφίσα ταινίας που έχει πωληθει σε δημόσια δημοπρασία

Παραπομπές
----------

1. ↑  www.imdb.com/name/nm0931460. Ανακτήθηκε στις 6  Ιουνίου 2019.
2. 1 2 3  Ανακτήθηκε στις 22  Ιουνίου 2023.